Zogu zubia

Zogu zubia () Albania hego-mendebaldean dagoen arku-zubi bat da. Milot herritik hurbil Mat ibaia zeharkatzen du. Albaniaren erdialdea eta iparraldeko Shkodër hiria lotzen dituen errepidea igarotzen da gainetik.

1999. urtean Kultura Ondare materiala izendatu zuten eta 2022an Europan arrisku handiena duten 7 zubien zerrendan sartu zuten. 

 Izena 
Zog I.a Albaniakoaren erregealdian eraiki zenez haren omenez Zogu zubia izena eman zitzaion. Mat zubia () edo Milot zubia () izenak ere erabiltzen dira.

 Historia 
Antzina Mat ibaia gurutzatzeko zubirik ez zegoenez Tirana eta Shkodër hirien artean errepidezko loturarik ez zegoen eta iparraldeko eskualdean, Lezha eta Kruja inguruan, ez zegoen errepiderik. Hungariako armadak Albaniako frontea hobeto hornitzeko 1.600 metroko luzera zuen zubi bat eraiki zuen baina ibaiaren urek aurean eraman zuten. Beranduago Austro-Hungariako Inperioko tropak bigarren zubi bat eraikitzen hasi ziren, egurrez eta burdinez aurrekoa baino sendoagoa, baina gerraren bilakaeragatik beraiek suntsitu zuten bigarren zubi hau.

Zog I.arentzako garrantzitsua zen Albania iparraldea eta erdialdea lotzea eta 1927. urtean zubi sendo bat eraikitzeko agindua eman zuen. Injeniari suitzar eta alemaniarrek diseinatu zuten eta Gjovalin Gjadri albaniarrak eraiki zuen. Hasiera batean sei arku zituen baina Bigarren Mundu Gerra garaian arku bat suntsitu egin zuten.

50 urtetan zehar Mat ibaia gurutzatzen zuen zubi bakarra izan zen, horregatik garrantzia estrategiko handia izan zuen. Gaur egun hiru dira ibaia gurutzatzen duten zubiak, 1987an eta 2000an eraikitakoak, eta Zogu zubia oso gutxi erabiltzen da, turistak inguratzen dira batez ere diseinu bitxiak erakarrita.

 Egitura 
480 metrotako luzera du. Hormigoizko zutabeak ditu eta altzairuzko bost arku ditu gainaldean.

 Erreferentziak 

 Kanpo estekak 

Kategoria:1927ko zubiak
Kategoria:Albaniako zubiak
Kategoria:Arku-zubiak